cyanic-selkie/wikianc huggingface dataset:
Ղզըլ-Չևլիկ Ներքին
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Էլ Վիլիար դե Արնեդո
Էլ Վիլիար դե Արնեդո (El Villar de Arnedo), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Արո շրջանի (կոմարկայի) կազմի մեջ։ Զբաղեցնում է 18,25 կմ2 տարածք։ Բնակչությունը կազմում է 665 մարդ (2010 թվականի տվյալներով)։ Գտնվում է պրովինցիայի վարչական կենտրոնից 36 կմ հեռավորության վրա։
Կատեգորիա:Իսպանիայի բնակավայրեր
Հովանոց նորապսակների համար
«Հովանոց նորապսակների համար» («Зонтик для новобрачных»), խորհրդային գեղարվեստական ֆիլմ, որը նկարահանել է ռեժիսոր Ռոդիոն Նահապետովը։
Սյուժե
Ֆիլմի գործողություններն սկսվում են աշնանը Ղրիմի Սուդակ քաղաքում, այնուհետև տեղափոխվում Մոսկվա և ավարտվում Նոր տարվա առաջին օրը։
Զոյան և Տոլյան՝ սիրահարված երկու երիտասարդներ, հանգստանալու ժամանակ ծովաափին ծանոթանում են ընտանեկան զույգի՝ բժիշկ-նարկոլոգ Դմիտրի Պավլովիչի և լաբորանտ Վերա Իվանովնայի հետ՝ թույլտվություն խնդրելով գիշերել նրանց տանը, որտեղ նրանք կանգ են առել։ Երիտասարդների համար նրանք իդեալական են՝ երջանիկ ամուսնություն, երեք երեխա և լիարժեք փոխըմբռնում այսքան տարի ամուսնական կյանքից հետո։
Անցնում է մի քանի ամիս, և Վերան հեռագիր է ստանում իր առողջարանային ծանոթներից, որ նրանք պատրաստվում են այցելել իրենց՝ միասին դիմավորելու Նոր տարին։ Վերան չի ցանկանում բացահայտել ճշմարտությունը և Դմիտրիին համոզում է կրկին երջանիկ ընտանիք ներկայացներ երիտասարդների առջև։
Վարձույթ
Թողարկում
Ծանոթագրություններ
Կատեգորիա:Խորհրդային ֆիլմեր Կատեգորիա:«Մոսֆիլմ» ստուդիայի ֆիլմեր Կատեգորիա:Ռուսերեն ֆիլմեր Կատեգորիա:1986 ֆիլմեր Կատեգորիա:Խորհրդային մելոդրամա ֆիլմեր
Լծեն
Լծեն (նախկին անվանումներ՝ Լիզին, Լիծին ցած, Լծե), գյուղ Հայաստանի Հանրապետության Սյունիքի մարզում, Սիսիանից մոտ 12 կմ հարավ-արևելք, Որոտան գետի աջ կողմում, ծովի մակարդակից մոտ 1560 մ բարձրության վրա։ Հեռավորությունը Կապան մարզկենտրոնից կազմում է մոտ 112 կմ։
Լիզին անվանումով ընդգրկված է եղել Ցարական Ռուսաստանի Ելիզավետպոլի նահանգի Զանգեզուրի գավառում ։ Խորհրդային տարիներին մասն է կազմել Հայկական ԽՍՀ Զանգեզուրի գավառի, իսկ 1930 թվականից` Սիսիանի շրջանի։ 1995 թվականից մտնում է ՀՀ Սյունիքի մարզի մեջ։
Ավանդություն
Գյուղի անվան հետ կապված կա ավանդություն․
Ասում են, թե երբ մոնղոլները Չար Ղաթայի առաջնորդությամբ հասել են այս կողմերը, տեղացիները լեռների կատարներից քարե կարկուտ են թափել ձորում գտնվող թշնամու վրա։ Ժողովրդին խրախուսելու համար մենաստանում ապրող Ներսես Քերթողը կրկնել է՝ «Լցե՛, լցե՛ …», և ինքն էլ քարեր է գլորել վերևից։ Հետևելով Ներսես Քերթողին, գյուղացիները եզներ են լծել քարքաշաններին, քարե կույտեր են բերել, քարե հեղեղ են տեղացել թշնամու վրա և չեն թողել, որ նա ոտք դնի գյուղը տանող արահետին։ Իսկ Ներսես Քերթողը շարունակել է կրկնել՝ «Լցե՛, լցե …»։ Դրանից հետո էլ, ասում են, գյուղի անունը մնացել է Լծեն   ։
Բնակչություն
Ըստ ՀՀ 2011 թվականի մարդահամարի արդյունքների` Լծենի մշտական բնակչությունը կազմել է 76, առկա բնակչությունը` 83 մարդ ։ Գյուղը բնակեցված է եղել և շարունակում է բնակեցված լինել գրեթե բացառապես հայերով, բնակչության փոփոխությունը ժամանակի ընթացքում` ստորև.
Պատմություն
Գյուղն հիշատակվում է Տաթևի վանքի 1781 թվականի հարկացուցակում, ըստ որի՝ գյուղաբնակների տարեկան տուրքը վանքին կազմել է 2250 գահեկան պտուղ։
Պատմամշակութային կառույցներ
Լծենում կա կանգուն եկեղեցի, մատուռ իսկ հարավարևելյան մասում է գտնվում Սուրբ Խաչ անունով ուխտատեղին։
Արտաքին հղումներ
Կատեգորիա:Սյունիքի մարզի գյուղեր
(9106) Յատագարասու
(9106) Յատագարասու (Yatagarasu), աստերոիդ աստերոիդների հիմնական գոտում։ Հայտնաբերվել է 1997 թվականի հունվարի 3-ին Տակաո Կոբայաշիի կողմից Օիզումիյում ։
Միջին հեռավորությունը Արեգակից կազմում է 2,482993 ա. մ., առավելագույնը մոտենում է 2,4009 ա. մ. հեռավորության վրա և հեռանում 2,5651 ա. մ. ։ Արեգակի շուրջ մեկ ամբողջական պտույտ է կատարում 1429,1 երկրային օրվա ընթացքում, իր ուղեծրով շարժվելով միջինում 0,251907 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,52° անկյուն։
Արտաքին հղումներ
Կատեգորիա:1997 թվականին հայտնաբերված աստղագիտական մարմիններ Կատեգորիա:Տակաո Կոբայաշիի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Տատյանա (գետ)
Տատյանա  (Татьяна), գետ Ռուսաստանում, Կամչատկայի թերակղզում։ Հոսում է Ելիզովսկի շրջանում,Կամչատկայի երկրամասում։ Գետի երկարությունը 46 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Արտաքին հղումներ
Կատեգորիա:Ռուսաստանի գետեր
Բենջամին Ֆրանկլին
Բենջամին Ֆրանկլին (Benjamin Franklin, ), քաղաքական գործիչ, դիվանագետ, գիտնական, գյուտարար, լրագրող, հրատարակիչ, մասոն ։ ԱՄՆ անկախության պատերազմի առաջնորդներից մեկն է։ ԱՄՆ Պետական Մեծ Կնիքի դիզայնի հեղինակներից է։ Առաջին ամերիկացին է, ով դարձել է Ռուսաստանի գիտությունների ակադեմիայի օտարերկրացի անդամ։
Ֆրանսիացի հեղափոխական Մաքսիմիլիեն Ռոբեսպիեռը Ֆրանկլինին հասցեագրված նամակում նրան անվանել է «աշխարհի ամենահանրահայտ գիտնականը»։
Կենսագրություն
Բենջամին Ֆրանկլինը ծնվել է 1706 թվականի հունվարի 7–ին Բոստոնում։ 15 րդ երեխան էր ընտանիքում (ընդհանուր 17 երեխա)։ Հայրը Անգլիայից գաղթած արհեստավոր Ջոզայն Ֆրանկլինն էր, ով զբաղվում էր օճառի և մոմերի պատրաստմամբ։ Ուսում ստացել է ինքնուրույն։ Հայրը շատ էր ցանկանում, որ Ֆրանկլինը դպրոց հաճախի, սակայն գումարը բավականացրեց միայն երկու տարվա համար։ 12 տարեկանից նա սկսում է աշխատել իր եղբոր՝ Ջեյմսի տպագրատանը որպես աշակերտ, իսկ տպագրությունը նրա հիմնական մասնագիտությունն էր երկար տարիների ընթացքում։
1727 թվական Ֆիլադելֆիայում ստեղծում է սեփական տպագրատունը։ Հրատարակել է «Փենսիլվանյան ամսագիր» (1729-1748), 1732-1758 թթ.՝ «Թշվառ Ռիչարդի օրագիրը» տարեգիրքը։
1728 թ. Բենջամին Ֆրանկլինը հիմնում է Ֆիլադելֆիական արհեստավորների և առևտրականների բանավեճի խմբակ, որը 1743 թ. վերածվել է ամերիկյան փիլիսոփայության կենտրոնի, որի անդամները 1770 թվականից մինչև 1860 թվականը ընտրվել են 24 ռուս գիտնականներ, այդ թվում՝ Տ.Ի. ֆոն Կլինգշտետ (1773), Ե.Ռ. Դաշկովա (1789), Պ.Ս. Պալլաս (1791), Ֆ.Պ. Ադելունգ (1818), Ի.Ֆ. Կռուզենշտեռն (1824), Վ.Յ. Ստռուվե (1853)։
1731 թվականին ստեղծել է Ամերիկայում առաջին հասարակական գրադարանը, 1743 թվականին` ամերիկյան փիլիսոփայության կենտրոնը, 1751 թվականին` Ֆիլադելֆիայի ակադեմիան, որը հիմքն է Փենսիլվանիայի համալսարանի։ 1737 թվականից մինչև 1753 թվականը եղել է Փենսիլվանիայի փոստապետը, 1753-1774 թթ. զբաղեցրել է նույն պաշտոնը բոլոր հյուսիսամերիկյան գաղութների մասշտաբով։ 1776 թ. մեկնել է Ֆրանսիա՝ որպես դեսպան՝ Անգլիայի և Ֆրանսիայի միջև համաձայնագրի կնքման նպատակով։ Բազմաթիվ երկրների ակադեմիաների անդամ է ընտրվել, այդ թվում և Ռուսաստանի գիտությունների ակադեմիա (1789 թ. Սանկտ Պետերբուրգի ակադեմիայի, առաջին ամերիկացի անդամ)։ Նա մասոն էր և մտնում էր ամենամեծ մասոնական «Ինը քույրեր» խմբակի մեջ։ Ամերիկյան սահմանադրության հիմնադիրներից մեկն է (1787 թ.)։ «Ժամանակը ոսկի է» արտահայտության հեղինակն է («Խորհուրդներ երիտասարդ առևտրականին», 1748 թ.)։
Ֆրանկլինը մահացել է 1790 թվականի ապրիլի 17–ին։ Ֆիլադելֆիայում նրա թաղմանը ներկա է գտնվել շուրջ 20 հազար մարդ։
Դրամագիտության մեջ
1914 թվականից Բենջամին Ֆրանկլինին պատկերել են ԱՄՆ հարյուր դոլարանոց բոլոր թղթադրամների վրա։
Ֆիլմերում
Հանրահայտ «Հետ դեպի ապագա» եռապատման հերոս դոկտոր Բրաունի լաբորատորիայում կարելի է հանդիպել Բենջամին Ֆրանկլինի դիմանկարը։
Ծանոթագրություններ
Կատեգորիա:Անձինք թղթադրամների վրա Կատեգորիա:ԱՄՆ-ի հիմնադիր հայրեր Կատեգորիա:Գրական կեղծանուններով հայտնի հեղինակներ Կատեգորիա:Ամերիկացի տնտեսագետներ Կատեգորիա:Անձինք նամականիշերի վրա Կատեգորիա:Ֆրանսիայի գիտությունների ակադեմիայի անդամներ Կատեգորիա:Ամերիկայի արվեստների և գիտությունների ակադեմիայի անդամներ Կատեգորիա:Լոնդոնի թագավորական ընկերության անդամներ Կատեգորիա:ԱՄՆ-ի քաղաքական գործիչներ Կատեգորիա:Քաղաքական փիլիսոփաներ Կատեգորիա:Կոպլիի մեդալակիրներ Կատեգորիա:ԱՄՆ-ի քաղաքական գործիչներ Կատեգորիա:Ամերիկացի դիվանագետներ Կատեգորիա:Ամերիկացի գյուտարարներ Կատեգորիա:Ամերիկացի հրատարակիչներ Կատեգորիա:Ամերիկացի դիզայներներ Կատեգորիա:Ամերիկացի լրագրողներ Կատեգորիա:Ամերիկացի խմբագիրներ Կատեգորիա:Ամերիկացի ֆիզիկոսներ Կատեգորիա:Ամերիկացի երաժիշտներ Կատեգորիա:Ամերիկացի գիտնականներ Կատեգորիա:Սանկտ Պետերբուրգի գիտությունների ակադեմիայի պատվավոր անդամներ Կատեգորիա:Ամերիկյան փիլիսոփայական ընկերության անդամներ
Ղզըլ-Չևլիկ Վերին
Ղզըլ-Չևլիկ Վերին, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Մեթան
Մեթան, ճահճագազ, հանքագազ, CH4, հագեցած ածխաջրածինների պարզագույն ներկայացուցիչը։ Անգույն, անհոտ գազ է, հեղուկացման ջերմաստիճանը -164, 5°С, պնդացմանը՝ -182, 5°С։ Օդից թեթև է մոտ 1, 8 անգամ։ Ջրում գործնականորեն չի լուծվում։ Ամենակայուն ածխաջրածինն է, լավ վերականգնիչ, օդում այրվում է համարյա անգույն բոցով (այրման ջերմությունը՝ 50, 08 Մջ/կգ կամ 11954 կկալ/կգ)։ Օդի և մեթանի (5-16 ծավալային%) խառնուրդները պայթուցիկ են։ Մեթանը օգտագործվում է որպես վառելագազ և օրգանական նյութերի արտադրության հումք։ Մեթանի քլորացումից ստացվում է մեթիլքլորիդ, մեթիլենքլորիդ, քլորոֆորմ, քառաքլորածխածին, կատալիտիկ օքսիդացումից՝ ացետիլեն և մրջնալդեհիդ, ծծմբի հետ՝ ծծմբածխածին, ամոնիակի հետ՝ կապտաթթու։ Մեթանից ստանում են նաև ջրածին, մուր և ջրագազ։ Մեթանը բնական գազերի (77-99 ծավալային%), նավթագազերի (31-90%) և հանքագազի (34-40%) հիմնական բաղադրիչն է։ Առաջանում է օրգանական նյութերի նեխումից։ Պարունակվում է նավթանյութերի ջերմային մշակման (10-57 ծավալային% ) և ածխի կոքսացման ու հիդրման (24-34%) գազերուվ։
Կատեգորիա:Գազեր Կատեգորիա:Վառելանյութեր Կատեգորիա:Ալկաններ
Տիտո Օրտիս
Ջեյկոբ Քրիստոֆեր "Տիտո" Օրտիս (անգլ.` Jacob Christopher "Tito" Ortiz, ), մեքսիկա-ամերիկացի ընդհանուր մենամարտիկ և նախկին UFC կիսածանրքաշային չեմպիոն։
Աստերոիդների ցանկ (269101-269200)
Աստերոիդների ցանկ (269001-269100) * Աստերոիդների ցանկ * Աստերոիդների ցանկ (269201-269300)
Տիտո Օրտիս
Վերոնշյալ տիտղոսը Օրտիսը ի վիճակի է եղել պահել 2000 թվականի ապրիլի 14-ից մինչև 2003 թվականի սեպտեմբերի 16-ը։ Ռենդի Կուտուրի և Չակ Լիդելի հետ համարվել է մարտեր առանց կանոնների սպորտաձևի առաջին աստղերից։
Արտաքին հղումներ
Կատեգորիա:1975 ծնունդներ Կատեգորիա:Ամերիկացի ընդհանուր մենամարտիկներ Կատեգորիա:Ամերիկացի դերասաններ
Պիվատու
Պիվատու (Põvvatu), գյուղ Էստոնիայի Տարտումաա նահանգի Լուունյա շրջանում։
2011 թվականի տվյալներով գյուղում բնակվում էր 90 մարդ։
Արտաքին հղումներ
Կատեգորիա:Էստոնիայի Տարտումաա նահանգի Լուունյա շրջանի բնակավայրեր Կատեգորիա:Էստոնիայի գյուղեր
Ուրման-Բիշկադակ
Ուրման-Բիշկադակ (Урман-Бишкадак, Урман-Бишҡаҙаҡ), գյուղ Ռուսաստանի Բաշկորտոստան հանրապետության Իշիմբայսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Իշիմբայսկի շրջանի բնակավայրեր
Ցիբովկա (գյուղ, Կոզելշչինայի շրջան)
Ցիբովկա (Цибівка), գյուղ Ուկրաինայի Պոլտավայի մարզի Կոզելշչինայի շրջանում։
2001 թվականի տվյալներով Ցիբովկա գյուղում բնակվել է 14 մարդ ։
Պատմություն
Գյուղը նշված է Պոլտավայի շրջանի երեք վերստ գծի վրա։ Ռազմական տեղագրական քարտեզով 1869 թվականին նշված է որպես Ցիբովկա խուտոր ։
Արտաքին հղումներ
Կատեգորիա:Ուկրաինայի Պոլտավայի մարզի Կոզելշչինայի շրջանի բնակավայրեր Կատեգորիա:Ուկրաինայի գյուղեր
Բոգորոդյան փորագրություն
Բոգորոդյան փորագրություն (Բոգորոդյան խաղալիք)՝ ռուսական ժողովրդական արհեստ պատրաստված փափուկ փայտից (լորենի, կաղամախի)։ Նրա կենտրոն է հանդիսանում Ռուսաստանի Մոսկվայի մարզի Սերգիևո շրջանի Բոգորոդսկոյե գյուղը։
Ծագում
Ռուսաստանում խաղալիքների արտադրման կենտրոնը համարվում էր Սերգիև-Պոսադ քաղաքը։ Հաճախ այն անվանում են «ռուսական խաղալիքի մայրաքաղաք» կամ «խաղալիքների մայրաքաղաք»։ Շրջակա գյուղերում նրանք խաղալիքներ էին պատրաստում, որոնցից հայտնին Բոգորոդսկոյե գյուղն է, որը  գտնվում է Սերգիևոյից 19 կիլոմետր հեռավորության վրա։ Առաջին փորագրական դպրոցը հիշատակվում է 15-րդ դարից։
Շլորուտ
Շլորուտ, ամրոց պատմական Հայաստանի Սյունիք նահանգի Ձորք գավառում։
Շլորուտը հանդիսանում էր Սյունիքի թագավորության նշանավոր բերդերից մեկը։ Այս բերդը գտնվում է այժմյան Սյունիքի մարզի Վերին Հանդ և Լեռնաձոր գյուղերի մոտ։ Մինչ օրս էլ նրա մնացորդները նշմարվում են Վերին Հանդ գյուղից մոտ 1 կմ հյուսիս գտնվող լեռան լանջին ։
Բոգորոդյան փորագրություն
Ծագում
Ամենահին պահպանված գործերը (գտնվում են պատմական պետական ​​թանգարանում, Ռուսաստանի պետական ​​թանգարանում, Ս.Տ. Մորոզովի անվան ժողովրդական արվեստի թանգարանում և խաղալիքների արվեստի և մանկավարժական թանգարանում) թվագրվում են XIX դարի սկզբով։ Ամենայն հավանականությամբ ճիշտ կլիներ Բոգորոդսկոյի խաղալիքների ծագումը վերագրել XVII—XVIII դարերին, իսկ փորագրությունը մինչև  XVIII — XIX դարերը։
Շլորուտ
Ծանոթագրություններ
Կատեգորիա:10-րդ դարի հայկական բերդեր և ամրոցներ Կատեգորիա:Սյունիքի մարզի հայկական բերդեր և ամրոցներ
Բոգորոդյան փորագրություն
Ծագում
Սկզբում փորագրությունը բնորոշ էր միայն գյուղական միջավայրին։ Արտադրանքը կատարվում էր հատուկ սեզոնին՝ աշունից սկսած մինչև ուշ գարուն, այսինքն՝ երբ ազատ ժամանակ կար գյուղատնտեսական աշխատաքներից հետո։ Երկար ժամանակ Բոգորոդսկոյե գյուղի  արհեստավորները կախված էին Սերգիևոյի արհեստանոցից՝ ուղղակիորեն աշխատելով նրանց պատվերով։
Միևնույն ժամանակ Բոգորոդսկոյի արհեստի ձևավորման սկզբնական փուլում սկսեցին հայտնվել ժողովրդական արհեստի գլուխգործոց համարվող շներն ու առյուծներն իրենց ձագերով։
Զարգացում
XIX դարի կեսին գորագրության կենտրոն դարձավ Բոգորոդսկոյե գյուղը, իսկ արհեստը դարձավ ազատ։ 1840-1870-ական թվականները համարվում են Բորգորոդսկոյի փորագրության լավագույն տարիները։
1890-1900-ական թվականները համարվում են Բոգորոդսկոյի խաղալիքների արտադրության զարգացման շրջանն է։ 1891 թվականին Սերգիևո քաղաքում կազմակերպվեց ուսուցողական ցուցադրական սեմինար, որտեղ համատեղվեց ուսումնական հաստատության գործառույթները, խաղալիքներ վաճառվեց Ռուսաստանում և արտահանվեց արտեկիր։ Մի քանի տարի շարունակ Ս.Տ.Մոռոզովի աջակցությամբ բացվեց Մոսկվայի արհեստագործական թանգարանը։ Փաստորեն, դա մի ամբողջ շարժում էր, որը վերածնում ու աջակցում էր ազգային ժողովրդական արհեստի ազգային հիմքին։ Բոգորոդյան արհեստի մշակման հարցում մեջ մեծ դեր են խաղացել Ն.Դ.Բարտրամը, Վ.Ի.Բորուցկին, Ի.Ի.Օվեշկովը։
Պրոֆեսիոնալ նկարիչ, կոլեկցիոներ, հետագա Խաղալիքների պետական թանգարանի (այժմ ՝ Գեղարվեստի և մանկավարժական խաղալիքների թանգարան) հիմնադիր և առաջին տնօրեն Ն. Դ. Բարտրամը առաջիններից էր, որ փորձեց պահպանել և վերածնել հին ավանդույթները։ Սակայն, տենելով, որ արհեստավորների մոտ դժվարություն է ներկայացնում հին փորագրություններ անելը՝ նրանք նոր երանգ հաղորդեցին փորագրությանը համադրելով հինն ու նորը։ Այս առաջարկությանը դեմ էր նկարիչ և կոլեկցիոներ Ա.Բեունան, որը այդ գործընթացը համարում էր արհեստի արհեստական փրկություն։
1913 թվականին Բոգորոդսկոյում գործարան բացվեց, որով գյուղը տնտեսական անկախություն ձեռք բերեց գնորդներից։ Գործարանի ստեղծման նախաձեռնողները այդ շրջանում բավականին հայտնի մարդիկ էին՝  Ա.Յա.Չուշկինը և Ֆ.Ս.Բալաևը։ Արտելի գլուխ կանգնած էին «գեղարվեստական խորհուրդը», որը բաղկացած էր ամենահին և փորձառու արհեստավորներից։ Նորեկները, որ առաջին անգամ էին մտնում գործարան, սկզբից ամենահեշտ գործի վրա էին աշխատում, իսկ եթե նորեկը կարողանում էր խաղալիք պատրաստել, նրան ավելի բարդ կոմպոզիցիաներ էին տալիս։
Խորհրդային տարիներին
Հոկտեմբերյան հեղափոխույթյունից հետո առաջին տասնամյակում Բոգորոդսկոյում  պահպանվել է տեղական արտադրանքը, որի մեծ մասը արտահանվել է։ 1923 թվականին վերակագնվեց Բոգորոդսկոյի արհեստանոցը, որտեղ ավագ սերնդի վարպետները շարունակեցին աշխատանքը, որը եղել է Բոգորոդսկոյի առաջատար ճյուղերից մեկը։ Հասարակական կարգի փոփոխությունը հնարավորություն տվեց վարպետներին որոնել նոր ձևեր և գեղագիտական լուծումներ։ Այնուամենայնիվ հենց այդ ժամանակ էր, որ ի հայտ եկավ «կեռապաշտության» խնդիրը։ 1930-ական թվականներին հայտնվեց խաղալիք-քանդակը, որն առանձնանում էր իր թեմայով և հասկացողությամբ։
Արդիականություն
Բոգորոդսկոյի փորագրության խորհրդային տարիների վարպետներից են՝ Ֆ.Ս. Բալաևը, Ա.Գ.Չուշկինը, Վ.Կ.Ստուլովը, Մ.Ա.Պրոնինը և ուրիշներ ։
Արհեստի առանձնահատկությունները
Փորագրումը հիմնված է "թռիչքի" սկզբունքի վրա, այսինքն՝ հաշվի են առնվում փայտի բոլոր հատկությունները և բաղադրությունը, քանի որ կարող է փչանալ ու կոտրվել։ Հաշվի է առնվում մանրաթելերի ուղղությունը վերամշակման ընթացքում։ Փայտի ձևը սահմանում է  "չուրակը"՝ սղոցով կտրվածքը։
Արհեստի առանձնահատկություններից մեկը շարժվող խաղալիքների արտադրությունն է։ Ամենահայտնի խաղալիքը՝ «Դարբինները», սովորաբար պատկերում են մի տղամարդու և արջի, որոնք հարվածում են սալիկին։ Այս խաղալիքը, որի տարիքը որոշ աղբյուրների գերազանցում է 300 տարին, դարձել է ինչպես Բոգորոդսկու արհեստի, այնպես էլ հենց Բոգորոդսկոյե գյուղի զինանշանը։
Էլ Ռասիլիո դե Կամերոս
Կատեգորիա:Իսպանիայի բնակավայրեր
Ղզըլջա
Ղզըլջա, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Վանո Սիրադեղյան
Վանո Սմբատի Սիրադեղյան (անձնագրով՝ Վանիկ Սիրադեղյան, ), Հայաստանի պետական, կուսակցական գործիչ, գրող, հրապարակախոս։ Հայաստանի անկախության առաջին տասնամյակում զբաղեցրել է Հայաստանի պետական առանցքային պաշտոններ։ 1990-ական թվականներին եղել է Հայաստանի իշխանության եկած Հայոց Համազգային շարժման (ՀՀՇ) առաջնորդներից ։
Վանո Սիրադեղյանը Հայաստանի պատմության մեջ մտել է որպես հակասական կերպար. ոմանց համար նա տարբեր հանցագործություններ կատարած անձ էր, մյուսների համար՝ փայլուն քաղաքական վերլուծաբան և Հայաստանի լավագույն արձակագիր ։ Նրա անունը կապվում է մի շարք քաղաքական սպանություննների, հետապնդումների, պետական միջոցները յուրացնելու, պաշտոնական դիրքը չարաշահելու հետ ։ Մինչև մահը գտնվել է միջազգային հետախուզման մեջ ։
Ղզըլջա
Ծանոթագրություններ
Կատեգորիա:Արևմտյան Հայաստանի գյուղեր
Վանո Սիրադեղյան
Կենսագրություն
1966-1969 թվականներին Վանո Սիրադեղյանը ծառայել է ԽՍՀՄ բանակում։ 1974 թվականին ավարտել է Երևանի պետական համալսարանը։ Աշխատել է մի շարք պարբերականներում։ 1982 թվականին դարձել է «Դրուժբա նարոդով» ամսագրի մրցանակակիր։ 1988 թվականից անդամակցել է նորաստեղծ Հայոց համազգային շարժում (ՀՀՇ) կուսակցությանը։ Նույն թվականին անդամագրվել է «Ղարաբաղ կոմիտեին»՝ աստիճանաբար դառնալով Լևոն Տեր-Պետրոսյանի թիմի ակտիվ դերակատարներից։ Նույն թվականի դեկտեմբերին խորհրդային իրավապահ մարմինների կողմից կոմիտեի մի շարք անդամների հետ ձերբակալվել և բանտարկվել է մինչև 1989 թվականի մայիսը։ 1990-1991 թվականներին աշխատել է որպես Հայաստանի անտառտնտեսության վարչության պետ, գրեթե միաժամանակ՝ 1990-1992 թվականներին եղել է Հայաստանի գերագույն խորհրդի պատգամավոր թիվ 13 ընտրատարածքից։ 1991-1992 թվականներին աշխատել է որպես Հայաստանի նախագահի ներքին քաղաքականության և սոցիալական հարցերի խորհրդական։ 1992-1997 թվականներին եղել է Հայաստանի Ներքին գործերի նախարար, 1997-1998 թվականներին՝ Երևանի քաղաքապետ, գրեթե միաժամանակ՝ 1997-1999 թվականներին, ընտրվել է Հայաստանի Ազգային ժողովի պատգամավոր թիվ 13 ընտրատարածքից։ 1999 թվականի մայիսի 30-ին կրկին ընտրվել է Հայաստանի Ազգային Ժողովի պատգամավոր արդեն թիվ 75 ընտրատարածքից։ Հանդիսացել է Հայաստանի Ազգային ժողովի պետական-իրավական հարցերի մշտական հանձնաժողովի անդամ։
Վանո Սիրադեղյանը ՀՀՇ կուսակցության անդամ է եղել․ 1990-1992 թվականներին և 1997-2000 ղեկավարել է կուսակցության վարչությունը ։
Վանո Սիրադեղյանի անձը կապվում է բազմաթիվ քրեական հանցագործությունների կազմակերպման և իրագործման հետ, ինչի համար էլ նրա նկատմամբ Հայաստանի իրավապահ մարմինները միջազգային հետախուզում են հայտարարել ։
Ըստ Վանո Սիրադեղյանի ընտանիքի տրամադրած տվյալների նա մահացել է 2021 թվականի հոկտեմբերի 15-ին ։
1996 թվականի նախագահական ընտրություններ
Ցույցերից հետո երկրում հաստատվել է ռազմական դրություն, զենքի ուժով ճնշվել են ժողովրդի ցույցերը։ Այս առնչությամբ Հայաստանի Ներքին գործերի նախարար Վանո Սիրադեղյանն իր մտերիմների հետ ունեցած խնջույքի ժամանակ հանդես է եկել իր հայտնի ելույթներից մեկով.
Հետընտրական լարված զարգացումների պայմաններում Լևոն Տեր-Պետրոսյանը ստիպված է եղել ազատել Վանո Սիրադեղյանին Հայաստանի ներքին գործերի նախարարի պաշտոնից։
Առաջադրված մեղադրանքներ
1998 թվականին Լևոն Տեր-Պետրոսյանի հրաժարականից և Ռոբերտ Քոչարյանի իշխանության գալուց հետո սկսվել էր Տեր-Պետրոսյանի թիմի որոշ առանցքային անդամների՝ իշխանությունից հեռացման գործընթացը։ Այս համատեքստում թիրախում հայտնվել է նաև Վանո Սիրադեղյանը։ 1999 թվականի փետրվարի 19-ին նա որպես մեղադրյալ է ներգրավվել և նույն օրն էլ նրա նկատմամբ հայտարարվել է հետախուզում։ Նա հայտնաբերվել և ձերբակալվել է 1999 թվականի մայիսի 3-ին, և նույն օրը նրան մեղադրանք է առաջադրվել Հայաստանի քրեական նախկին օրենսգրքի 10-ը հոդվածներով․
1999 թվականի մայիսի 7-ին նա ազատվում է կալանքից և նրա նկատմամբ խափանման միջոց է ընտրվում անձնական երաշխավորություն՝ մինչև 2000 թվականի ապրիլ ամիսը, երբ խորհրդարանը բավարարում է դատախազության միջնորդությունը և զրկում Վանո Սիրադեղյանին պատգամավորական անձեռնմխելիությունից ՀՀ քրեական օրենսգիրք առ 01.08.2003։ Հայաստանի Ազգային ժողովի որոշմանն անմիջապես հաջորդել է Վանո Սիրադեղյանի փախուստը։ Նա մինչև մահը գտնվել է հետախուզման մեջ։
Վանո Սիրադեղյանին առաջադրված մեղադրանքը բաղկացած է 9 դրվագից։ Դրանք են.
Վանո Սիրադեղյանի և ևս 11 մեղադրյալների վերաբերյալ քրեական գործը՝ մեղադրական եզրակացությամբ Մալաթիա-Սեբաստիա համայնքի դատարան է ուղարկվել 1999 թվականի հուլիսին։ Մեղադրյալների թվում էին ՀՀ ՆԳՆ Ներքին զորքերի վարչության պետ Վահան Հարությունյանն ու ներքին զորքերի այլ ներկայացուցիչներ։ (Արմեն Տեր-Սահակյանի և մյուսների վերաբերյալ քրեական գործը դատարան էր ուղարկվել ավել վաղ և լսվել է այլ դատարանում)։ 2000 թվականին Վանո Սիրադեղյանը դիմել է փախուստի, նրա վերաբերյալ մասն անջատվել է Վահան Հարությունյանի և մյուսների գործից։ Վերջիններիս առաջադրված մեղադրանքները հիմնավորվել են դատարանում և դատապարտվել։ Վանո Սիրադեղյանի վերաբերյալ մասով գործի քննությունը դատարանում կասեցվել է՝ նրա գտնվելու վայրը հայտնի չլինելու պատճառով ։ Չնայած այն հանգամանքին, որ նրա նկատմամբ հայտարարվել է միջազգային հետախուզում, այնուամենայնիվ հայաստանյան հասարակության մեջ շրջանառվում են որոշակի կարծիքներ, համաձայն որոնց՝ Վանո Սիրադեղյանի գտնվելու մասին հայտնի է ՀՀ իշխանություններին ու համապատասխան իրավական մարմիններին։
Գրական գործունեություն
Վանո Սիրադեղյանը զբաղվել է նաև գրական գործունեությամբ, հանդիսացել է Հայաստանի գրողների միության անդամ, հեղինակել է մի շարք գրքեր, այդ թվում՝
Տեսանյութեր
Կատեգորիա:Երևանի քաղաքապետներ Կատեգորիա:ՀՀ Ներքին գործերի նախարարներ Կատեգորիա:Հայ տղամարդ գրողներ Կատեգորիա:Հայ քաղաքական գործիչներ Կատեգորիա:ՀՀ ԱԺ 1-ին գումարման պատգամավորներ Կատեգորիա:ՀՀ ԱԺ 2-րդ գումարման պատգամավորներ Կատեգորիա:Ժողովուրդների բարեկամության շքանշանի դափնեկիրներ Կատեգորիա:Խորհրդային լրագրողներ Կատեգորիա:Հայ պետական գործիչներ Կատեգորիա:Հայ հասարակական գործիչներ Կատեգորիա:Հայ լրագրողներ Կատեգորիա:ՀՀ ԳԽ 1-ին գումարման պատգամավորներ
Թեո Բրաուն
Թեո Բրաուն (Theo Brown, ), Դևոնի ֆոլկլորի բրիտանացի ուսումնասիրող ։ Նա Էքսետերի համալսարանում դասախոսել է կրոնի համեմատական տեսություն։
Կենսագրություն
Թեո Բրաունը ծնվել է Լոնդոնում, Ջեյն Մարիոն Փրայս անունով։ Նրա մայրիկը մահացել է ծննդաբերության ժամանակ։ Նրա հայրը, ով գիտնական էր և հետագայում պիտի դառնար Բրիտանական թանգարանի դասական հնությունների պահապանը և ի վիճակի չէր հոգ տանել աղջկա համար, նրան հանձնել է մանկատուն։ Նա որդեգրվել է Դորոթի Լանգֆորդ Բրաունի կողմից, որն ապրել է Դևոնում, և ստացել է նոր անուն` Թեոդորա Բրաուն ։ Բրաունը սովորել է Վեսթմինսթերի Արվեստի դպրոցում, որտեղ նրան դասավանդել են Մերվին Փիքը և այլք և որտեղ նա հանդիպել է իր ամենամտերիմ ընկերոջը՝ Մարգարիտ Մատչամին։ Նա միացել է արվեստագետների Քեսթ խմբին ։
Պատերազմից հետո, ընկճված և միայնակ, նա պատահականորեն հանդիպում է Ջեքսոն Նայթին Էքսետերի կենտրոնական կայարանի սրճարանում։ (Այս հանդիպումը ուշագրավորեն նկարագրված է Ջեքսոն Նայթի կենսագրության մեջ )։ Նայթը մեծ ազդեցություն է ունեցել նրա հետագա կյանքի վրա և ուղղորդել է նրան ուսումնասիրել ֆոլկլոր և համեմատական կրոն, որոնք նա հետագայում պետք է դասախոսեր Էքսետերի համալսարանում։ Նա ֆոլկլորիստների դպրոցի կարևոր անդամ էր, որոնք ազդեցություն էին կրել Յունգյան հոգեբանությունից և հավատում էին, որ հնարավոր է ժողովրդական արվեստի մեջ ինքնորոշել կոլեկտիվ անգիտակցականի մշտական կարծրատիպերը։ Նա հավաքել է պատմությունների և ավանդույթների մեծ հավաքածու, որոնք պահվում են Դևոնի և Էքսետերի ինստիտուտում, և նրա գրառումները և չհրատարակված աշխատանքները պահվում են Էքսետերի համալսարանի գրադարանում ։
Բրաունը մահացել է 1993 թվականի փետրվարի 3-ին, Էքսետերում ։
One Dance
«One Dance», կանադացի երգիչ-ռեփեր Դրեյքի երգը նիգերիացի երաժիշտ Wizkid-ի և բրիտանացի երգչուհի Kyla-ի մասնակցությամբ։ Թողարկվել է 2016 թվականի ապրիլի 5-ին որպես նրա Views հինգերորդ ստուդիական ալբոմի երկրորդ սինգլ։ Երգի հեղինակներն են՝ Aubrey Graham, Paul Jefferies, Aman Tekleab, Noah Shebib, Logan Sama, Ayodeji Ibrahim Balogun, Themba Sekowe, Osabuohien Osaretin, Kyla Smith, Errol Reid Luke, «Fluke» Reid։
Սինգլ անմիջապես գրավել է առաջին հորիզոնականներ բրիտանական UK Singles Chart հիթ-շքերթում, ինչպես նաև Միացյալ Նահանգների (Billboard Hot 100), Ավստրալիայի ու Իռլանդիայի հիթ-շքերթներում։
Բռնիր ալիքը 2
Բռնիր ալիքը 2, («Surf's Up 2: WaveMania»), ամերիկական լիամետրաժ համակարգչային մուլտիպլիկացիոն ֆիլմ նկարված 2017 թվականին Հենրիի կողմից։
One Dance
Պատմություն
Երգն ստացել է երաժշտական քննադատների և առցանց հրատարակությունների դրական գնահատականները, ինչպիսիք են՝ Pitchfork Media, NME :
Բռնիր ալիքը 2
Սյուժե
Առաջին մուլտֆիլմի իրադարձության պահից անցել է մի քանի տարի։ Կոդի Մեվերիկն այդպես էլ չդարֆիլմձավ լողատախտակով ալիքների վրա սահորդ։ Նա Պին-Գու-ում գոյատևում է անհայտնիության մեջ, որտեղ սեփական դպրոցում սովորեցնում է երեխաներին լողատախտակի վրա սահել։ Նրան օգնում է իր ընկերուհի Լենին։ Տանկի կարիերան միաժամանակ ավարտվեց։ Նա այլևս չաշխատեց ոչ մի նոր մրցանակ  և Կոդին հիմնեց իր սյորֆինգի դպրոցը։ Այդ ժամանակ Ցիպա Ջոն դարձավ հայտնի լողատախտակի վրա սահող և սկսեց ելույթ  ունենալ  աշխարհի առաջնություններում։ Ահա Ցիպա Ջոն վերադառնում է Պին-Գու, որպեսզի տեսնի իր ընկերներին։Այդ ժամանակ կղզի են ժամանում լողատախտակի վրա սահորդների թիմը։Նրանք ճանապարհորդում են աշխարհով մեկ հետաքրքիր ալիքներ գտնելու նպատակով։ Այդ թմի մեջ մտնում են․ Միստեր Մակմեն, Խանտեր, Պեյջ,Գրոբովշիկ, Ջեյ։ Քանի որ Կոդին մանկուց եղել է նրանց երկրպագուն, նա հրավիրում է ամբողջ թմին իր մոտ և նրանց պատվին կազմակերպում է երեկույթ։ Երեկույթում առաջնորդ «Отвязной 5» պարոն Մակմենը պատմում է, որ նրանք փնտրում են առասպելական մի վայր Չաստոկոլ անունով։ Նաև ջրասամույրը համոզում է, որ այդ ճանապարհորդությունը կլինի նրա համար վերջինը, նա շատ ծեր է և պատրաստվում է թողնել թմին։ Առավոտյան «Отвязная 5» ուղեվորվում է Չաստոկոլի փնտրտուկներին։ Իրենց հետ վերցնում են Կոդիին, Լենիին, Տանկին և Ցիպա Ջոին, որպեսզի փորձեն նրանց այդ ճանապարհորդության մեջ և ինչ որ մեկին ընդունեն իրենց թիմը։ Ճանապարհը դեպի Չաստոկոլ նրանց ցույց է տալիս կախարդական խեցին, որը իմանում է բոլոր հարցերի պատասխանը։ Սկզբից խումբը երկար լողում է կետի վրա։ Ապա նավակայանում են մի անհայտ ծովափում, նրանք երկար քայլում են անապատում, հաղթահարելով սորուն ավազները։ Հասնելով ջունգլիներ, կանգ են առնում օթևանում։ Հաջորդ օրը ջունգլիներում նրանք հայտնաբերում են կորած պինգվինի ոտնահետքեր։ Դրանից հետո խմբից հեռանում է Կոդին։ Վերջի վերջո մնացած խումբը վերջապես հասնում են։ «Отвязная 5» խումբը բնավ խելագար էին։ Նրանք հավաքվում էին որոտի ժամանակ, որպեսզի սահեն հսկա ալիքների վրա։ Լենին և Ցիպա Ջոն մերժում են մասնակցել այդ ամենին։ Տանկը սկզբում համաձայնվում է, բայց հայտնվելով այդ հսկա ալիքի վրա նա փոխում է իր կարծիքը։ Նա փորձում է փրկվել, բայց հայտնվում է փորձանքի մեջ։ Այդ պահին անսպասելիորեն նրան փորձում է փրկել Կոդին։ Այդ ամենից հետո «Отвязная 5» խումբը որոշում է հենց նրան ընդգրկել իրենց թմի մեջ, բայց նա  մերժում է քանի որ չէր կարող թողնել իր ընկերներին և իր կղզին։ Ջրասամույր Միստեր Մակմենին ոչինչ չի մնում, որ մնա թմի կազմում։
One Dance
Մեծ Բրիտանիա
Մեծ Բրիտանիայում «One Dance» սինգլը 2016 թվականի ապրիլի 8-ին ընդգրկվել է UK Singles Chart հիթ-շքերթի 21-րդ հորիզոնականում։ Մեկ շաբաթ անց այն գլխավորել է հիթ-շքերթը՝ դառնալով Դրեյքի՝ որպես հիմնական կատարողի առաջին հիթփոփերը, քանի որ նախկինում նա մանսակցել է այնպիսի № 1 սինգլների ձայնագրություններին, ինչպիսին է «What’s My Name?» (Ռիհաննա, 2011 թվականի հունվար) ։ Այն բրիտանական առաջին № 1 հիթն էր նաև բրիտանացի երգչուհի Kyla-ի համար  ։ Հիթ-շքերթը սինգլը գլխավորել է 15 շաբաթ՝ գերազանցելով Wet Wet Wet խմբի «Love Is All Around» երգի ցուցանիշը և զիջելով միայն կանադացի ռոք-երաժիշտ Բրայան Ադամսի «(Everything I Do) I Do It for You» երգին ։ «One Dance» երգը դարձել է տարվա բեսթսելլեր՝ վաճառվելով 1,95 մլն համակցված օրինակով, այդ թվում՝ 530,000 թվային պատճեն և 142 մլն սթրիմ ։ Մինչ 2017 թվականի սեպտեմբեր վաճառվել է 554,000 պատճեն, 179 մլն սթրիմ, որոնք միասին կազմում են 2,345,000 համակցված միավոր ։
Բռնիր ալիքը 2
Թողարկում
Բնօրինակ մուլտֆիլմի նկարահանման պահից պարբերաբար սկսեցին հայտնվել խոսակցություններ сиквеле։ 2016 թվականի մարտի 1-ին Sony Pictures Animation հայտարարեցին, որ աշխատում են շարունակության վրա, WWE Studios ընկերության հետ համատեղ։Մուլտվիլմը դարձավ դեբյուտ Հենրի յու․ ռեժիսորի համար։ Նախագծի մտահաղացումը պատկանում է WWE, որոնք հենց իրենք են առաջարկել Sony ստեղծել շարունակությունը։ WWE-ի մտահաղացման շնորհիվ մուլտֆիլմը պետք է ուշադրություն գրավեր նոր ըմբշամարտի լսարանը   ։.
One Dance
ԱՄՆ
Մայիսի 21-ին սինգլը գլխավորել է Billboard Hot 100 հիթ-շքերթը։ Միաժամանակ 20 սինգլներ (ներառյալ 18 սինգլներ նոր ալբոմից և 16 դեբյուտներ) ընդգրկվել են Billboard Hot 100 երգերի հիթ-շքերթում։ Դրանցից 11-ն ընդգրկվել են լավագույն 50 երգերի շարքում։ 16 դեբյուտը ևս մեկ ռեկորդ է մեկ կատարողի համար մեկ շաբաթվա ընթացքում (նախկին ռեկորդակիրը՝ Բիբերը, ունեցել է 13 միաժամանակյա դեբյուտ 2015 թվականի դեկտեմբերի 5-ին)։ Այդպիսով՝ Hot 100-ում Դրեյքի հիթերի թիվը դարձել է 123, ինչն ավելի շատ է, քան Էլվիս Փրեսլիինը (108), սակայն քիչ է Glee հեռուստասերիալի երաժշտական կոլեկտիվից (տարբեր հիթերի 207 քավերներ) և ռեփեր Lil Wayne-ից (130)։ Սակայն եթե Glee-ն և Էլվիս Փրեսլին իրենց համապատասխանաբար 207 և 108 բոլոր հիթերի հիմնական կատարողներն ան, ապա Լիլ Ուեյնը հիմնական կատարող է իր բոլոր հիթերից 46-ում (35 % 130 երգերից), իսկ Դրեյքը հիմնական կատարող է 78 հիթերում (63 %) ։ Մինչ 2016 թվականի հունիս YouTube-ում երգի լիրիկական հոլովակի դիտումների քանակը գերազանցել է 80 միլիոնը ։
Բռնիր ալիքը 2
Քննադատություններ
Քննադատների մեծամասնությունը ընդունեցին մուլտֆիլմի շարունակությունը։ Նշեցին որ մուլտֆիլմը պետք է երեխաներին դուր գա     ։.
One Dance
ԱՄՆ
Մինչ 2016 թվականի դեկտեմբեր «One Dance» երգը վաճառվել է 2 մլն օրինակով ԱՄՆ-ում և դարձել տարվա հինգերորդ բեսթսելլերը՝ զիջելով Lukas Graham-ի «7 Years», Flo Rida-ի «My House», The Chainsmokers-ի «Closer» և Ջասթին Թիմբերլեյքի «Can't Stop the Feeling!» երգերին ։
Բռնիր ալիքը 2
Ծանոթագրություններ
Կատեգորիա:Ամերիկյան մուլտֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան սիքվել ֆիլմեր Կատեգորիա:2010-ականների սիքվել ֆիլմեր Կատեգորիա:2017 ֆիլմեր
FOX (Իսպանիա)
FOX Իսպանիա, իսպանական հեռուստաընկերություն՝ ամերիկյան խոշոր Fox Broadcasting Company մեդիաընկերության կազմում։ Հիմնվել է 2002 թ. հունիսի 30-ին։ 2009 թ. դեկտեմբերի 15-ից գործում է հեռուստաալիքի բարձր պարզությամբ (HD) հեռարձակվող տարբերակը՝ «FOX HD»:
One Dance
Արտաքին հղումներ
Կատեգորիա:Billboard Hot 100 գլխավորած սինգլներ Կատեգորիա:Irish Singles Chart գլխավորած սինգլներ Կատեգորիա:UK Singles Chart գլխավորած սինգլներ
FOX (Իսպանիա)
Հեռուստաընկերության կազմում գործում են «FOX» ընկերության նաև այլ ալիքների իսպանալեզու տարբերակները՝ «FOX +2 HD», «Fox Crime», «National Geographic Channel» և «Baby TV»:
Դևիդ Օյելոուո
Դևիդ Օյելոուո (David Oyelowo, ), բրիտանացի դերասան և պրոդյուսեր, Բրիտանական կայսրության շքանշանի սպա։ «Ոսկե գլոբուս» մրցանակի կրկնակի դափնեկիր («Սելմա» դրամայում կատարած Մարտին Լյութեր Քինգի դերի (2014) և HBO-ի «Սոխակ» հեռուստաֆիլմում կատարած գլխավոր դերի (2014) համար) ։
FOX (Իսպանիա)
Ծանոթագրություններ
Կատեգորիա:Fox Broadcasting Company Կատեգորիա:Իսպանիայի հեռուստաընկերություններ Կատեգորիա:Իսպանալեզու հեռուստաալիքներ
Դևիդ Օյելոուո
Առավել հայտնի է «Ծառայապետը» և «Լինքոլն» ֆիլմերում, ինչպես նաև «Ուրվականներ» և «Աստղային պատերազմներ։ Ապստամբներ» սերիալներում խաղացած դերերով։
Վաղ կյանք
Դևիդ Օյելոուոն ծնվել է Անգլիայի Օքսֆորդշիր կոմսության Օքսֆորդ քաղաքում՝ նիգերացի ծնողների ընտանիքում ։ Մինչև 6 տարեկան ապրել է Լոնդոնում, իսկ հետո նրա ընտանիքը տեղափոխվել է Լագոս (Նիգերիա), որտեղ նրա հայրը՝ Սթիվենը, աշխատել է ազգային ավիաընկերությունում, իսկ մայրը՝ երկաթուղային ընկերությունում։ Նրանք Լոնդոն են վերադարձել, երբ Դևիդը 14 տարեկան էր և հաստատվել են Իսլինգթոնում։
Օյելոուոն հաճախել է Ազգային երիտասարդական թատրոն մի աղջկա համար, որը նրան դուր էր գալիս ։ Հետո դերասանական վարպետություն է սովորել City and Islington College-ում, որտեղ ուսուցիչը նկատել է նրա ներուժը։ Այնուհետև երեք տարի (միչև 1998 թվականը) Դևիդը սովորել է Լոնդոնի երաժշտության և դրամատիկական մշակույթի ակադեմիայում (LAMDA) ։ Ավարտելուց հետո ակնառու ձեռքբերումների համար Նիկոլաս Հայթների կողմից ստացել է կրթաթոշակ ։
Թատրոն
Դերասանի բեմային ամենավառ ելույթը դարձել է Թագավորական շեքսպիրյան թատերախմբի 2001 թվականի բեմադրության Հենրի VI թագավորի դերի կատարումը։ Օյելոուոն դարձել է առաջին սևամորթ դերասանը, որը Շեքսպիրի հայտնի բեմադրությունում խաղացել է անլգլիացի թագավորի դերը, և, չնայած, որ քասթինգը ի սկզբանե քննադատվել է որոշ ԶԼՄ-ների կողմից, Օյելոուոյի խաղն արժանացել է քննադատների հավանությանը և ավելի ուշ ստացել Իեն Չարլսոնի մրցանակը (դասական պիեսում մինչև 30 տարեկան դերասանի լավագույն խաղի համար) ։
2005 թվականին Դևիդը հայտնվել է «Պրոմեթևսը շղթայված» բեմադրությունում, որը 2007 թվականին վերածնվել է Նյու Յորքում։ 2006 թվականին որպես ռեժիսոր դեբյուտ է ունեցել «Սպիտակ սատանա» բեմադրության վրա կատարված աշխատանքով, որի պրոդյուսերությունն արել է հենց իր Inservice (Բրայթոն) թատերական ընկերությունը ։ 2016 թվականին Դևիդը New York Theatre Workshop թատրոնում ցուցադրված «Օթելլո» բեմադրությունում, որում խաղացել է նաև Դենիել Քրեյգը (Յագոյի դերը), կատարել է գլխավոր դերը։ Ադապտացիայի ռեժիսորը եղել է Սեմ Գոլդը ։
Կինո և հեռուստատեսություն
2002-2004 թվականներին Օյելոուոն «Ուրվականներ» բրիտանական դրամատիկական հեռուստասերիալում (Հյուսիսային Ամերիկայում հայտնի է որպես «MI-5») կատարել է լրտես MI5 Դենի Հանթերի դերը։
2000-ական թվականների երկրորդ կեսին Օյելոուոյին կարելի էր տեսնել «Դավաճանության գինը» թրիլլերում, «Շոտլանդիայի վերջին թագավորը» կենսագրական դրամայում և BBC-ի «Փոքրիկ կղզի» հեռուստաֆիլմի գլխավոր դերում ։
2011 թվականին դերասանի մասնակցությամբ թողարկվել են միանգամից երկու նշանավոր ֆիլմեր՝ «Կապիկների մոլորակի ապստամբությունը» և «Սպասուհի», որոնք որպես լավագույն ֆիլմ առաջադրվել են «Օսկար»-ի։ 2012 թվականին Օյելոուոն նկարահանվել է «Լինքոլն» և «Ջեք Ռիչեր» ֆիլմերում, իսկ 2012 թվականին խաղացել է «Կես ճանապարհին ոչ մի տեղ», որի պրեմիերան Սանդենս կինոփառատոնում առաջացրել է քննադատների հիացմունքը և «Ոսկյա արմավենու ճյուղ»-ի հավակնորդ «Լրագրավաճառը» պատկերներում։
2013 թվականին Դևիդը «Ծառայապետ» ֆիլմում կատարել է Լուի Գեյնսի դերը, իսկ 2014 թվականին խաղացել է Քրիստոֆեր Նոլանի «Ինտերստելլար» ֆիլմում և «Սելմա» պատմական դրամայում, որի պրոդյուսերությունն արել է Օփրա Ուինֆրին և Բրեդ Փիթի Plan B ընկերությունը։ Մարտին Լյութեր Քինգի դերը նրան դրամատիկական ֆիլմում լավագույն տղամարդկային դերի համար «Ոսկե գլոբուս» մրցանակի անվանակարգ է բերել։ 2014 թվականին Օյելոուոն հիմնադրել է իր Yoruba Saxon Productions ինքնուրույն պրոդուսերական ընկերությունը։ Ընկերության կողմից արտադրված ֆիլմերից են «Սոխակ»-ը (որում կատարած գլխավոր դերի համար դերասանը առաջադրվել է «Էմմի» մրցանակի և «Ոսկե գլոբուսի»), «Հինգ գիշեր Մենում»-ը և «Միացյալ Թագավորություն»-ը ։
2018 թվականին Ջոել Էդգերթոնի, Ամանդա Սեյֆրիդի և Շարլիզ Թերոնի հետ միասին Դևիդ Օյելոուոն խաղացել է «Վտանգավոր բիզնես» ֆիլմում՝ կատարելով գլխավոր դերը։ Նույն թվականին BBC հեռուստաալիքի «Թշվառները» սերիալում կատարել է Ժավերի դերը։
2020 թվականի դեկտեմբերին կայացել է դերասանի մասնակցությամբ «Ճագար Փիթերը» ֆիլմի սիքվելի համաշխարհային պրեմիերան ։
2020 թվականին ռեժիսոր Ջորջ Քլունիի «Կեսգիշերային երկինք» դրամայում Օյելոուոն խաղացել է կերպար Էյդվոլի դերը ։
2020 թվականին հեռարձակվել է Բրենդա Չեփմենի «Հեռանալ» ֆենտեզին, որը հանդիսանում է «Ալիսը Հրաշքների աշխարհում»-ի և «Փիթեր Փեն»-ի պրիքվելը։ Պատկերում Օյելոուոյի խաղընկերը Անջելինա Ջոլին էր. նրանք խաղացել են գլխավոր հերոսի ծնողների դերերը ։
Անձնական կյանք
Դևիդ Օյելոուոն ամուսնացած է դերասանուհի Ջեսիկա Օյելոուոյի հետ ։ Նրանք ունեն չորս երեխա։ Ընտանիքն ապրում է Լոս Անջելեսում ։
Արտաքին հղումներ
Կատեգորիա:Բրիտանացի դերասաններ Կատեգորիա:20-րդ դարի դերասաններ Կատեգորիա:21-րդ դարի դերասաններ Կատեգորիա:Բրիտանացի պրոդյուսերներ Կատեգորիա:Բրիտանացի հեռուստատեսային դերասաններ Կատեգորիա:Բրիտանացի կինոպրոդյուսերներ
Լուսանկարչական ապարատ
Լուսանկարչական ապարատ, ֆոտոխցիկ կամ ֆոտոապարատ, լուսանկար գրանցող/հիշող սարք է։
Կառուցվածք
Օբյեկտիվի միջոցով մենք ստանում ենք պատկերներ։ Այսինքն՝պատկերը կառուցվում է օբյեկտիվով և հաղորդվում ժապավենին։ Օբյեկտիվի վրա գտնվում են ֆոկուսային հեռավորության ղեկավարման վահանակը, որի միջոցով ղեկավարվում է ապարատից մինչև նկարահանվող կետ ընկած տարածությունը։
Դիաֆրագմայի միջոցով ղեկավարվում է այն լույսի քանակը, որը պետք է հայտնվի ժապավենի վրա։ Ինչքան լույսը քիչ է, այնքան պետք է դնել ցածր դիաֆրագմաներ՝ 2/ 2,8/ 4 և հակառակը։
Բարձր լուսավորության դեպքում պետք է դրվեն բարձր դիաֆրագմաներ՝ 8/ 11/ 16։ Ապարատի երկրորդ հիմնական մասը ոչ լուսաթափանցիկ խցիկն է, որն ավելի շատ ֆիզիկական դեր է կատարում և ունի բազմաթիվ ֆունկցիաներ։
1) արագությունների վահանակ Այն կապված է խցիկի ներսում գտնվող փակաղակի հետ։ Վահանակի վրա կան տարբեր արագություններ՝ 30-500 կամ ավել։ Որը նշանակում է վայրկյանի 30-րդ ական կամ 500-րդ ական մասը։ Ինչքան լուսավորությունը քիչ է, այնքան արագությունները ցածրանում են՝ 30,60, որպեսզի ավելի շատ լույս ընկնի ժապավենի վրա, իսկ բարձր լուսավորության դեպքում դրվում են մեծ արագություններ՝ 250,500։ Այսինքն արագությունների վահանակը ղեկավարում է այն ժամանակը, որի ընթացքում լույսը պետք է ընկնի ժապավենի վրա, որպեսզի ստացվի նորմալ մգություն։ Արագությունը և դիաֆրագման իրար հետ միասին կոչվում է էքսպոզիցիա, իսկ գործիքը, որով չափվում է էքսպոզիցիան կոչվում է էքսպոնոմետր, որը նույնպես գտնվում է խցիկի վրա։ Արագությունը կատարում է ֆիզիկական դեր և ապահովում է ժապավենի մգության աստիճանը։ Պատկերը հիմնականում ղեկավարվում է դիաֆրագմայի միջոցով, որի միջոցով կարող ենք ստանալ տարբեր խորություններ՝այսինքն հեռանկար։ Ինչքան դիաֆրագման մեծ է, այնքան խորությունը շատ է և հակառակը։ Խցիկի վրա կան հետևյալ ֆունկցիաները նույնպես՝
Ֆոտոապարատները շատ նուրբ ու բարդ մեխանիզմներ են, որոնք կարիք ունեն որոշակի խնամքի՝
Պատկերասրահ
Կատեգորիա:Լուսանկարչական սարքեր Կատեգորիա:Օպտիկական սարքեր
Ապաճնշումային հիվանդություններ
Ապաճնշումային հիվանդություններ, դեկոմպրեսիոն հիվանդություններ, առավել հաճախ առաջանում են ջրասույզների (խորջրյա սուզումների ժամանակ), օդաչուների, կեսոններում աշխատողների (կեսոնային հիվանդություն) օրգանիզմում՝ բարձր ճնշման վայրից շատ արագ ցածր ճնշման գոտի անցնելիս (դեկոմպրեսիա)։ Բարձր ճնշման գոտում արյունը և հյուսվածքները հագենում են ազոտով կամ հելիումով, որը շարունակվում է այնքան ժամանակ, մինչև շնչած օդում այդ գազերի ճնշումը հավասարվում է հյուսվածքներում եղած դրանց ճնշմանը։
Պատճառ
Ապաճնշումային հիվանդությունների անմիջական պատճառն արյունատար անոթների խցանումն է գազային պղպջակներով կամ վերջիններիս կողմից մոտակա հյուսվածքների ճնշումը։ Էական նշանակություն ունեն նաև ուղեկցող գործոնները, ծանր ֆիզիկական աշխատանքը, օրգանիզմի սառեցումը, վնասվածքները և այլն։
Ախտանիշներ
Հիվանդության ախտանշանները հիմնականում ի հայտ են գալիս բարձր ճնշման գոտուց դուրս գալու առաջին ժամվա ընթացքում, բայց հաճախ՝ նաև ավելի ուշ։ Հիվանդությունն արտահայտվում է մաշկի քորով, հոդերի ու մկանների ցավերով։ Ամենածանր կլինիկական ախտանշաններն առաջանում են գլխուղեղի, թոքերի և կենսական կարևոր մյուս օրգանների արյունատար անոթները գազային պղպջակներով խցանվելիս։
Գլխուղեղի անոթներն ախտահարվելիս նկատվում են գլխապտույտ, շշմածություն, փսխում, թուլություն, ուշագնացություն, երբեմն՝ կիսալուծանքներ և լուծանքներ, թոքերի անոթներն ախտահարվելիս՝ կրծքային ցավեր, ուժեղ հազ։
Կանխարգելում
Կանխարգելումը, բարձր ճնշումից ցածրին անցնելիս ճիշտ ռեժիմի պահպանում։
Բուժում
Բուժման առավել արդյունավետ մեթոդը ճնշման բարձրացումն է՝ հետագա դանդաղ իջեցումով (ռեկոմպրեսիա)։
Պրիտի Պատել
Պրիտի Պատել (Priti Sushil Patel, ), բրիտանացի քաղաքական գործիչ, Մեծ Բրիտանիայի Աշխատանքի և կենսաթոշակի նախարարության զբաղվածության հարցերով նախկին կրտսեր նախարար (2015 թվականի մայիսի 11-ից մինչև 2016 թվականի հուլիսի 14-ը)։ 2016 թվականի հուլիսի 14-ից մինչև 2017 թվականի նոյեմբերի 8-ը Թերեզա Մեյի առաջին և երկրորդ կաբինետներում եղել է Միջազգային զարգացման նախարար։ 2019 թվականի հուլիսի 24-ից Մեծ Բրիտանիայի ներքին գործերի նախարարն է։
Կենսագրություն
Ծնվել է 1972 թվականին Լոնդոնի շրջան Իսլինգտոնում, Ուգանդայից հնդիկ միգրանտների ընտանիքում։ Ավարտել է Ուոթֆորդի միջնակարգ դպրոցը (Watford Grammar School For Girls), ստացել Քիլի համալսարանի տնտեսագիտության դիպլոմ և Էսսեքսի համալսարանում քաղաքագիտություն մասնագիտությամբ մագիստրոսի աստիճան ։
1995-1997 թվականներին եղել է հանրաքվեի եվրասկեպտիկ կուսակցության մամուլի քարտուղար, որը 1997 թվականի ընտրություններում ստացել է ձայների 2,6 տոկոսը։ Երբ 1997 թվականին Պահպանողական կուսակցությունը փոխել է իր դիրքորոշումը Եվրոպական արժույթի վերաբերյալ, Պատելն անցել է պահպանողականների շարքերը։
2005 թվականին Պատելը Հյուսիսային Նոթինգհեմ (Nottingham North) ընտրատարածքում Պահպանողական կուսակցությունից Համայնքների պալատ ընտրվելու անհաջող փորձ է արել։ 2010 թվականի մայիսի 6-ի խորհրդարանական ընտրություններում հաջողության է հասել Էսսեքս կոմսության Ուիթեմ (Witham) ընտրատարածքում։ 2013 թվականից Միացյալ Թագավորության հնդկական սփյուռքի ակտիվիստուհի է, իսկ 2013-2014 թվականներին եղել է Քաղաքական խորհրդատվական խորհրդում (Policy Advisory Board) ։
2014 թվականի հուլիսի 15-ին վարչապետ Դևիդ Քեմերոնը մի շարք կադրային տեղաշարժեր է կատարել իր առաջին կաբինետում և ընդունած որոշումներից մեկը դարձել է Պրիտի Պիթելի նշանակումը ֆինանսների նախարարությունում գանձապետարանի քարտուղարի պաշտոնում՝ հարկային քաղաքականության բնագավառում պատասխանատվության ոլորտով։ Քեմերոնի քաղաքական քայլը քննարկվել է մամուլում, քանի որ Պաթելը պատկանում էր պահպանողականների աջ թևին և, հատկապես, կողմ էր մահապատժի վերականգնմանը ։
2015 թվականի մայիսի 7-ի հերթական խորհրդարանական ընտրություններում՝ Պրիտի Պատելը համոզիչ հաղթանակ է տարել իր նախկին Ուիթեմ շրջանում ընտրողների ձայների 57,5%-ի արդյունքով՝ Անկախություն կուսակցության ուժեղագույն մրցակից Գերի Կոկրիլի 16%-ի դիմաց ։
2015 թվականի մայիսի 11-ին Քեմերոնը ձևավորել է իր երկրորդ կաբինետը և Պրիտի Պատելին նշանակել Աշխատանքի և կենսաթոշակների նախարարությունում զբաղվածության հարցերով կրտսեր նախարար, որը նրան իրավունք է տվել մասնակցել կառավարության նիստերին ։
2016 թվականի հուլիսի 13-ին Դևիդ Քեմերոնը պաշտոնաթող Է եղել վարչապետի պաշտոնից՝ Մեծ Բրիտանիայի անդամակցությունը Եվրամիությանը հանրաքվեի արդյունքների կապակցությամբ, որտեղ ընտրողները քվեարկել են ԵՄ-ից երկրի դուրս գալու օգտին։ Քեմերոնի իրավահաջորդը դարձել է Մեծ Բրիտանիայի ներքին գործերի նախարար Թերեզա Մեյը, իսկ Պրիտի Պատելը նրա կաբինետում նշանակվել է Միջազգային զարգացման նախարար ։
2017 թվականի նոյեմբերի 8-ին, Աֆրիկա կատարած այցից հետ կանչվելով վարչապետի կողմից, հրաժարական է տվել՝ ճանաչելով Իսրայելի պաշտոնական ներկայացուցիչների, այդ թվում՝ վարչապետ Բենիամին Նեթանյահուի հետ իր չարտոնված հանդիպումների փաստը, որը տեղի է ունեցել այդ տարվա օգոստոսին և ավելի ուշ ։ Նոյեմբերի 9-ին Միջազգային զարգացման նախարարի պաշտոնում Պատելի իրավահաջորդ է նշանակվել Պենի Մորդոնտը, որն ավելի վաղ զբաղեցնում էր աշխատանքի և կենսաթոշակների հարցերի նախարարության փոխնախարարի պաշտոնը ։
Ընտանիք
Պրիտի Պատելը Սուշիլ և Անժանի Պատելների դուստրն է։ Նրա մոր ընտանիքը Հնդկաստանի Գուջարաթ նահանգից Ուգանդա է գաղթել դեռևս 20-րդ դարի սկզբին և մեծ կարողություն են ստեղծել թեյի, սուրճի եւ բամբակի տնկարկների վրա։ Հոր ընտանիքը նույնպես գաղթել է Գուջարաթից Ուգանդա, բայց այն պատկանում էր բնակչության աղքատ խավին և նրա ամուսնությունը Անջանայի հետ չի ընդունվել նրա հարազատների կողմից։ Մինչև 1972 թվականը, երբ Ուգանդայի նախագահ Իդի Ամինը հայտարարեց հարավասիական ծագում ունեցող բնակչության զանգվածային արտաքսման մասին, ընտանիքն արդեն զրկվեց ամբողջ կարողությունից և տեղափոխվեց Մեծ Բրիտանիա, որտեղ Սուշիլ Պատելը ստեղծեց թերթերի կրպակների ցանց (Newsagent's shops) ։
2004 թվականին Պատելն ամուսնացել է Մարքեթինգի և հանրային կապերի գծով խորհրդատու Ալեքս Սոյերի հետ, որն սկսել է իր ժամանակի մի մասը նվիրել իր կնոջ գրասենյակում աշխատանքին։ 2008 թվականին նրանք ունեցել են որդի՝ Ֆրեդին։ 2013 թվականին Սուշիլ Պատելը իր թեկնածությունն է առաջադրել Հերտֆորդշիր կոմսության Հարավային Բուշի օկրուգում՝ Համայնքների պալատի լրացուցիչ ընտրություններում։ Այդ իրադարձությանը սկանդալային երանգ է հաղորդել այն հանգամանքը, որ Պատելը դարձել է Միացյալ Թագավորության անկախության կուսակցության թեկնածու և ընտրությունների արդյունքում հայտնվել երկրորդ տեղում՝ զիջելով պահպանողականին, սակայն առաջ է անցնել լեյբորիստներից և լիբերալ-դեմոկրատներից։ Քանի որ Պրիտի Պատելը նույնպես հայտնի է իր եվրասկեպտիցիզմով, նրա հոր արարքը վերլուծաբանների կարծիքով կարող էր լրացուցիչ քաղաքական խնդիրներ ստեղծել Դևիդ Քեմերոնի համար ։
Արտաքին հղումներ
Կատեգորիա:Մեծ Բրիտանիայի քաղաքական գործիչներ Կատեգորիա:Մեծ Բրիտանիայի կին քաղաքական գործիչներ
Պողոս Նուբար Փաշա
Պողոս Նուբարը վաղ հասակում և ընտանիքը
Պողոս Նուբարը ծնվել է 1851 թ․ օգոստոսի 2-ին Կոստանդնուպոլսում։ Հայրը՝ Նուբար Նուբարյանը, երեք անգամ եղավ Օսմանյան կայսրության, իսկ ավելի ճիշտ անգլո֊ֆրանսիական գերիշխանության տակ գտնվող Եգիպտոսի վարչապետը։ Նուբարյան գերդաստանը սերում էր Սյունիքի մելիքներից։ Դավիթ Բեկի իշխանության ժամանակ նրա նշանավոր զորավարներից մեկն էր Չավնդուրի մելիք Թորոսը։ 1724 թ․, երբ նա սպանվեց, նրան իր պաշտոնում փոխարինեց մելիք Նուբարը, ով իշխանության տապալումից հետո անցավ Զմյուռնիա, որտեղ էլ հաստատվեց Նուբարյանների գերդաստանը։ Նուբարյանները այնուհետև կապեր հաստատեցին Եգիպտոսի հետ և տեղափոխվեցին այնտեղ՝ զբաղեցնելով բարձր պաշտոններ։ Եգիպտոսը Պողոս Նուբար փաշայի հորը՝ Նուբար փաշային է պարտական Սուեզի ջրանցքի կառուցումը։
Պողոս Նուբարը նախնական կրթությունը ստացել է տանը, հրավիրված ուսուցիչների միջոցով, այնուհետև ուսանել Շվեյցարիայում և Ֆրանսիայում, ապա Փարիզի կենտրոնական վարժարանի ճարտարագիտաարդյունաբերական ֆակուլտետում։ Ավարտելուց հետո աշխատանքի է անցնում ֆրանսիական հանքերում, երկաթուղիներում։ 1879-ին Պողոս Նուբարը մեկնում է Կոստանդնուպոլիս, որտեղ էլ գտնում է կյանքի ընկերուհուն, ով թուրքական արքունիքի հանձնակատար Հովհաննես Տատյան բեյի աղջիկն էր՝ Մարին։ 1880 թ. ամուսնանում է։ Ունեցել է հինգ զավակ՝ չորս որդի և մեկ դուստր։